Bolderājas iela (Rīga)
Šis raksts ir par ielu Rīgā. Par citām jēdziena Bolderājas iela nozīmēm skatīt nozīmju atdalīšanas lapu. Bolderājas iela ir Rīgas iela Kurzemes rajonā, Imantā. Bolderājas iela sākas krustojumā ar Mellužu ielu, iet ziemeļu virzienā un, krustojoties ar Šķērsielu un Eduarda Šmita ielu, beidzas ar strupceļu pie garāžu teritorijas. Kopējais ielas garums ir 530 metri un tā sastāv no 2 braukšanas joslām ar asfalta segumu. Ielā pārsvarā savrupmāju apbūve, atsevišķi neapbūvēti gruntsgabali. Bolderājas iela iet paralēli dzelzceļa līnijai Zasulauks (Rīga)—Bolderāja, tā ir nosaukta Rīgas daļas, vēsturiski vietas ārpus pilsētas robežām — Bolderājas vārdā. Rīgas ielu sarakstos tā atrodama sākot ar 19. un 20. gadsimta miju ar tagadējo nosaukumu.